nb en da nl ca da nb de es da da da da da da da da da da sv da da de da da en da de da sv da sv da da da de da da da da da da da da da da da da da nl da en da da es nl da
STARK vinder HBH-prisen for innovativ markedsføring | STARK Danmark
16.9.2022 10:19:05 CEST | STARK Danmark
HBH Fonden har tildelt STARK HBH-prisen for virksomhedens arbejde med markedsføring. HBH Prisen uddeles hvert år af forskere ved Copenhagen Business School og HBH Fonden for state-of-the-art markedsføring af en dansk virksomhed eller organisation.
Byggecenterkæden STARK vinder årets HBH Pris for effektiv, datadrevet markedsføring og fokus på optimering af kundernes forretning. STARK har gjort kundetilfredshed og stærke kunderelationer til sin vigtigste driver for kommerciel succes. Det gælder også inden for bæredygtighed, hvor STARK hjælper sine kunder med at leve op til stadig mere komplekse krav, lyder det bl.a. i begrundelsen for prisen.
Administrerende direktør i STARK Danmark, Britta Korre Stenholt, modtog torsdag prisen på vegne af STARK ved en event på CBS, Copenhagen Business School:
"Vi er stolte over at modtage HBH Prisen og især begejstrede for det fremtidige samarbejde med dygtige kandidatstuderende på CBS. Selvom STARK er markedsleder og en af Danmarks største virksomheder, er vi mindre kendte uden for vores egen branche – det kan HBH Prisen være med til at ændre på."
CBS-studerende og STARK i samarbejde
Med prisen følger et ét-årigt samarbejde med specialestuderende på CBS. For STARK er det et privilegium at få lov til at være casevirksomhed for ambitiøse studerende på CBS.
STARK har fremlagt seks forskellige temaer: Forretningsmodel, Digital Ledelse, Bæredygtighed, Digitalisering, Logistik og Organisationskultur, og de kandidatstuderende kan gøre en reel forskel ved at vælge STARK som casestudie.
"Temaerne er alle områder, hvor der vil ske store og spændende forandringer i de kommende år. Vi ser derfor frem til, at dimittenderne ser nye, innovative og anderledes muligheder, end vi selv gør - og gerne provokerer os til at gøre tingene på en anden måde, end vi er vant til," siger Britta Korre Stenholt.
Det er især stigende krav til mere effektivitet på byggepladsen, bæredygtighed og digitalisering, der i de kommende år vil medføre forandringer i byggebranchen.
"Det vil også påvirke, hvordan vi i STARK handler med og servicerer vores kunder, hvilket gør temaerne meget aktuelle for både STARK og branchen som helhed. Det er derfor reelle problemstillinger for STARK, og vi glæder os meget til at høre de kandidatstuderendes svar," siger Britta Korre Stenholt.
Siden 1991 er HBH Prisen blevet uddelt årligt af CBS og HBH Fonden. Bag prisen står Henrik Bødtcher-Hansen, der etablerede virksomheden H. B. Hansen A/S kort efter anden verdenskrig og gjorde HBH til et kendt navn inden for elektriske apparater. HBH-prisen er tidligere blandt andet gået til Mikkeller, B&O Play, VELUX og Rambøll.
Information om STARK Danmark
STARK er Danmarks største forhandler og distributør af byggematerialer med 84 forretninger i Danmark og Grønland. STARK tilbyder en lang række services til både entreprenører og professionelle håndværkere. Virksomheden beskæftiger over 2.500 medarbejdere og er en del af STARK Group, der med ca. 11.700 medarbejdere i Norden og Tyskland og en omsætning på ca. 37 mia. DKK er en førende leverandør af byggematerialer i Nordeuropa.
Følg pressemeddelelser fra STARK Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra STARK Danmark
STARK udvider flåden af elektriske lastbiler6.9.2022 08:37:06 CEST | Pressemeddelelse
Efter gode erfaringer med Danmarks første elektriske lastbil med kran, fortsætter STARK med at udvide flåden af elektriske lastbiler. Emissionsfri levering af byggematerialer er både en fordel for miljøet og STARKs kunder, fordi stadig flere bygherrer ønsker det.
Affaldstræ gør Tuborg-baren på Roskilde Festival grønnere30.6.2022 14:00:00 CEST | Pressemeddelelse
Den 400 m2 store træterrasse i Tuborg-baren på Roskilde Festival er lavet af træ, der skulle have været brændt. STARK har i samarbejde med leverandør sørget for, at træet bliver reddet fra flammerne.
STARKs bæredygtighedschef: ”Vi skal tage ansvar udover vores egen forretning”9.6.2022 12:18:05 CEST | Pressemeddelelse
STARKs uddannelse af bæredygtighedsambassadører skal skabe værdi for hele branchen, ikke kun STARKs bundlinje. At leverandører til byggeriet tager ansvar for den grønne omstilling er afgørende, lyder det fra brancheorganisationer.
STARK opkøber sønderjysk specialist i vand og afløb19.5.2022 12:40:54 CEST | Pressemeddelelse
Byggecenterkæden STARK overtager Arnum Rør, der er en veletableret specialist inden for vand og afløb i Sønderjylland. Opkøbet konsoliderer STARKs regionale position som totalleverandør til byggeriet.
STARK styrker rammerne om de demokratiske samtaler16.5.2022 08:22:59 CEST | Pressemeddelelse
STARK er ny partner på Folkemødet på Bornholm. Byggecenterkæden skal være med til at skabe rammer, der indbyder til demokratisk dialog. Med udgangspunkt i byggecenteret i Allinge står STARK til rådighed med materialer, som skal bidrage til at opbygge hele Danmarks demokratifestival.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022